کنړ کې د افغانی سرې میاشتې ګرځنده کلینیک روغتیا پالانو وکړو ته په بی ساری توګه روغتیایی چوپړتیاوې ترسره کړی نن ورځ دوشنبه ۱۴۴۵/۱/۷ ھ ق د افغانی سرې میاشتې ټولنې د کنړ ګرځنده روغتیایی کلینیک روغتیا پالانو د خپل میاشتنی کاری پلان له مخې په اسمار او غازی اباد ولسوالیو کې وګړی ته چې د روغتیایی چوپړ تیاو څخه بې برخې دی او روغتیایی مرکزونو ته لاس رسی نه لری، په بی ساری توګه روغتیایی چوپرتیاوې وړاندې کړی. د یاد کلینیک روغتیاپالانو په تیره یوه میاشت کې یو زر او ۷۲ تنه معاینه او تداوی کړی، ۷۹ تنه ټپیانو ته یې پانسمان او زرقیات تر سره کړی، ۲۸ تنه ماشومان یې واکسین کړی ۱۱ تنه ناروغان یې نورو روغتیایې مرکزونو ته ریفر کړی او یو زر څلور سوه ۲۱ تنو ته یې روغتیایې تعلیمات هم ورکړی دی.